
ncă o dată, despre idee. Cînd piesa a fost jucată la noi pentru 
prima oară, s-a spus: încrederea în om. E drept, motorul imediat 
al conflictului îl constituie efortul de a impune încrederea într-un 
om, chiar împotriva faptelor pe care acesta le sävirseste, chiar 
intrînd în contradicţie cu regulamentele (ceea ce, în mediul descris 
— marina militară —, echivalează cu o gravă încălcare a legii). Ca orice creaţie 
autentică, Oceanul clädeste în profunzime, pornind de la această idee afișată, un 
edificiu de înţelesuri vii, care nu se pot epuiza dintr-o dată. Ne regăsim mai adînc 
în aceste subtexte, în intimitatea unor caractere şi conștiințe care, împreună, 
reconstituie problema eternă, comună tuturor existentelor umane : cum stai in fata 
vieţii, ce alegi din ea pentru tine şi ce respingi ca nedemn de strădanie, pe ce 
pui preţ si ce lași la o parte, ce dai si ce iei în răstimpul pe care-l ai de trăit. 

Evoluţia celor cinci caractere fundamentale în piesă se desfășoară complex, 
cu revelații şi răsturnări neaşteptate ; gîndirea contemporană, potrivnică schemelor 
fixe, dialectică, este prezentă si în construcţia acţiunii şi in descriptia caracterelor. 
După actul I, Platonov se înfățișează ca un conducător rigid, avînd intenţii bune, 
dar actionind arbitrar si vorbind de multe ori pe un ton de discurs; Ceasovnikov 
se arată nu lipsit de farmec si în stare să rostească aforisme pe muchie de cuțit, 
dar haotic în gîndire si uneori fatis rebel fata de normele vieţii socialiste, iar 
Kuklin pare un înţelept putin trist, stăpînit de ușoara amărăciune a celor încercați, 
capabil să înțeleagă slăbiciunile oamenilor si să refuze net emfaza şi sablonul. 
Apoi, treptat, raportul de forţe se inversează: Platonov se dovedeşte cel drept, 
Ceasovnikov isi salvează natura bogată din stihia unor amăgitoare false adevăruri, 
Kuklin dă la iveală demagogie, invidie, ticăloşie. 

Desprinderea esentelor de aparente este cu atit mai pasionantă cu cit întregi 
regiuni din existența celor trei ofiţeri de marină rămîn în umbră, istoria şi gîndirea 
lor nefiind expuse în toate datele, ci punctate doar, în momente mai importante. 
Aceeași adincă încredere în om, pe care cel mai bun dintre eroi o proclamă ca 
suprem principiu, îl ghidează pe dramaturg în construirea relaţiilor sale cu publicul : 
Stein are deplină încredere în spectatori, lăsîndu-i să deducă și să întregească 
singuri sensul faptelor evocate pe scenă. 

Esentialul se deslușeşte aici nu atît prin raportarea la marile coordonate 
ale vieţii sociale, cit în relaţia fiecărui erou cu sine însuşi si cu felurile sale, 
pe planul vieții intime. Cind cei trei prieteni se reintilnesc, ei se descoperă din 
nou, fiecare pe ceilalți şi pe sine însuşi, măsurind ce şi cum au izbutit, confrun- 
tindu-se cu idealuri care păruseră comune, comparindu-se cu ei înşişi din prima 
tinereţe. „Soarta“ le-a fost hotäritä de idealul intim pe care fiecare şi l-a clădit, 
cu timpul, în forul său interior — sau nu si l-a clădit, ca Ceasovnikov — şi care 
a fructificat sau a irosit tinereţea fiecăruia dintre ei. Dezvoltind metafora cuprinsă 
în titlu, putem spune că acest ideal ascuns reprezintă o „busolă“ adevărată sau 
falsă, care îi ajută pe eroi să se orienteze, sau îi rătăceşte în furtunile oceanului. 

„Nu pot suferi mentalitatea mic-burgheză. Mi-e ruşine de cite ori o întîlnesc. 
Da, îmi repugnă. O disprefuiesc. Chiar cînd se manifestă uneori şi la mine, 
O urăsc !* Aceste cuvinte ale lui Platonov definesc limpede „suprasarcina“ piesei : 
delimitarea precisă, cit mai clară, a tot ce este cu adevărat comunist, adică uman 
în cel mai înalt sens al cuvîntului, de ceea ce, deghizat sau nu, perpetuează încă 
relația antiumaná a omului cu sine însuşi, cu oamenii din jur şi cu întreaga 
realitate. Tocite adeseori, prin greşită întrebuințare, cuvintele „mic-burghez“ gi 
„filistin“ isi recapătă in această dezbatere întreaga semnificație. Nu despre unele 
manifestări secundare, demodate şi uşor ridicole, vorbeşte Platonov, ci despre acea 
concepţie globală de viaţă, alcătuită din lagitáfi, comoditäfi şi compromisuri mici 
sau mari, concepţie care, indiferent dacă e sau nu formulată în cuvinte, indiferent 
dacă e sau nu fundamentată teoretic, poate oträvi existenţa unui om, märunfind, 
înjosind sau dizolvind în vorbe goale ideile, sentimentele, acţiunile. „Chiar cînd 
se manifestă uneori şi la mine* — precizare însemnată pentru a înţelege piesa. 
Stein nu-şi împarte eroii, cu rigla, în comunişti, străini de orice atingere a suflului 
putred, mic-burghez, de o parte, şi filistini, fățiș dusmänosi comunismului, de alta; 
el examinează mentalitatea mic-burgheză dintr-un punct de vedere înalt filozofic, 
ca un conglomerat de deprinderi extrem de insidioase, molipsitoare — care se pot 
strecura în firile cele mai puternice şi cele mai devotate noului (ca Platonov) — 
sumă a inertiilor ce încătuşează forţele creatoare umane. 

Kuklin nu se arată ca un carierist de duzină: îl insufletesc încă nostalgiile 
după marea aventură a cälätoriilor îndepărtate, este lucid, şi adeseori asta îl face 
să treacă drept sincer, deschis ; uneori pare chiar mai inteligent decit Ceasovnikov, 
în orice caz înţelege mai prompt ce se petrece în jurul lui. Există undeva, în cei 
şase ani comprimafi într-o cortină de întuneric, sau poate înainte, în perioada 
înnegurată a adolescenţei, atunci cînd s-a format caracterul personajului, o greşeală 
capitală, pe care Stein ne lasă s-o deducem, infatisindu-ne efectele ei. Care putea 
să fie greșeala ? Răspunsul îl dau cele citeva fraze cu adevărat sincere, pe care 
eroul le schimbă, în timpul petrecerii de la kilometrul opt, cu sora lui (în celelalte 
scene, sinceritatea lui e mai mult mimată, urmărind adeseori să provoace destăi- 
nuirile celorlalţi). Judecind după propriile sale fapte, Kuklin consideră că orice 
acţiune a prietenului său sau a oricui trebuie să ascundă un interes personal. 
Însăşi miza lui în viaţă a fost greşită. El nu s-a putut ataşa de nici o muncă şi de 
nici un om, fiindcă pretutindeni s-a căutat numai pe sine si oricind a fost preocupat 
numai de sine. A hoinărit fără noimá, din slujbă în slujbă şi din căsnicie in 
căsnicie, şi nici una din acţiunile lui n-a dus la nimic. 

Filistinismul strălucitoarei Masa nu este lipsit nici el de accente de bravură. 
„A ştiut să-și infringá sentimentele“, spune fratele ei despre ea. „Ce uşor mi-ar fi 


Scenă din actul I 


să-ți spun da“, ofteazá ea însăşi, cind respinge ispititoarea căsătorie cu Platonov 
Femeia nu este uguraticä si grosolan interesată (aşa cum au interpretat-o actrițele 
şi în spectacolul de la Sibiu şi în cel de la Bucureşti), ea trăieşte sentimente 
puternice, visează ani de zile la Platonov, e în stare să se revolte împotriva 
denuntului fratelui ei. Dar o macină o falsă înţelepciune, care o îndeamnă să 
meargă împotriva pornirilor fireşti, pentru a face o căsătorie fără dragoste, dar 
„trainică“. Este, din nou, un binecunoscut principiu din codul intim al micului- 
burghez : refuzul vieţii adevărate, spaima de sentimente frumoase, care te smulg 
din cercul artificial al existenței comode, te obligă să trăiești tumultuos. Marx 
numeşte asta ,autorenuntare, renunțare la viata si la toate necesitățile omenești“, 
de dragul binelui material. 

Ceasovnikov pare să se afle la polul cpus. El strigă în gura mare tot ce 
gindeşte şi nu şovăie să transpună în fapte cele mai năstrușnice ginduri care îi trec 
prin cap. „Noi am fost învățați să gindim independent, să rafionäm“ — urlă el, 
citindu-l chiar pe Tvardovski... „Numai în capul unui om deprins să gindeascä se pot 
naște idei noi !*, „Vreau să spun da cînd imi place mie, şi nu tot cînd îmi place 
mie“. Cînd face asta, simpaticul Ceasovnikov cedează, fără să-și dea seama, tentatiei 
unei libertăţi haotice, lipsite de orice criteriu social ; este celălalt revers al aceleiaşi 
viziuni mic-burgheze despre viaţă, așa-zisul „liber-arbitru“, idol al intelectualului 
anarhist (de înrudirea cu care eroul nu este nici măcar conştient). 

Aproape tot ce proclamă cu atita emfază Ceasovnikov se tălmăceşte pe 
planul acțiunii în fapte dezordonate, a căror inconsistentá infantilă sare în ochi, 
mai ales în contrapunere cu comportarea lui Platonov. Fără să proclame solemn 
că „a învăţat să gindeascä independent“, comandantul torpilorului Vzolnovanii 
acționează întotdeauna asa cum crede el că este mai bine. „..Raportul singur l-ai 
rupt“ — constată amiralul Minicev. „După cum tot singur ai cerut să intri în ma- 
rină. Toate le faci singur !“ Ceva mai înainte, întrebase : „Va să zică, totul a pornit 
de la dumneata ? Ţi-ai asumat singur toată răspunderea ?“. În timp ce „indepen- 
denta* lui Ceasovnikov se consumă în declaraţii si în fapte haotice, actele cu 
adevărat independente ale lui Platonov se întemeiază pe o conştiinţă matură 
a răspunderii. Unitatea de măsură a lui Ceasovnikov sint reacţiile proprii („Vreau 
să plec în Extremul Orient“, „Ai făcut asta ca să mă umilesti, ca să mă copleşeşti 
cu mărinimia ta !“) ; unitatea de măsură a lui Platonov este eficiența pentru oameni. 

Imperativul lui Ceasovnikov sună „Vreau !“, al lui Platonov — „Vreau, dacă este 
nevoie !“. Din cei doi, comandantul este cel ce întrupează spiritul eticii comuniste. 
El isi echilibrează pornirile native printr-o disciplină láuntricá, al cărei suprem 
criteriu este utilitatea umană; el nu revendică dreptul de a spune da sau nu, 
pentru că l-a cîștigat prin strădanii și suferințe despre care puţini au aflat cîte 
ceva şi prin asumarea cinstită, curajoasă, a celor mai mari răspunderi. Platonov 
gîndeşte tot ce face şi acționează întotdeauna în funcţie de un etalon moral exterior 
eului său. Această autodepăşire — cu adevărat comunistă — izbutește să-l 
smulgă si pe Ceasovnikov din stihia capriciilor şi închipuitelor libertăţi filistine. 
În ultimă instanță, ideea lui Stein vizează înalta disciplină etică definitorie pentru 
comunist, disciplină care îngăduie personalității umane, descätusate de märunfisuri, 
să se dezvolte maxim, tocmai pentru că acceptă realitatea obiectivă a imperativelor 
sociale si acţionează lucid — si independent, cu reale inițiative — în sensul 
împlinirii lor. Tocmai pentru că gîndeşte libertatea ca înţelegere a necesităţii. 


Asta explică de ce Platonov este fericit — singur o spune —, în timp ce 
Kuklin, Maşa şi, o perioadă, Ceasovnikov nu sînt: aceştia caută să smulgă sau 
să impună lumii o mică fericire individuală, numai a lor, de aceea aflată în 
contradicție cu cerinţele sociale si irealizabilă, pe cînd Platonov îşi găsește bucuria 
în armonia cu binele general, pe un plan exterior eului, în împlinirea conștientă, 
liber consimtitá, a menirii sale sociale. Se înțelege de la sine că fericirea lui 
Platonov se deosebește esențial de aceea pe care o visează, de pildă, Masa: pentru 
el, fericirea este zbucium, activitate neîntreruptă, încordare a gîndirii, a voinței 
si, de multe ori, chiar a mușchilor, drum fără răgaz, pe cînd pentru Masa fericirea 
înseamnă patru pereţi ocrotitori, confort şi o ființă care să-i satisfacă nevoia 
de afecţiune. 


Deosebirea dintre cele două fericiri corespunde deosebirii dintre două idealuri 
etice opuse: a trăi în afara ta, a lupta zilnic pentru a sparge îngusta închisoare 
a eului, a te regăsi ca om întreg, pe planul marilor fapte, gînduri și sentimente 
umane — iată idealul comunist; a trăi închircit, ca melcul în cochilie, în mica 
ta individualitate satisfăcută fie prin confort material, fie prin glorie personală, 
fie prin deliciile jocurilor de gindire — iată idealul mic-burghez. 

Lunga călătorie la care Platonov îl cheamă pe Ceasovnikov, și în numele 
căreia el îi impune să îndure si ținuta numărul 3 si toate celelatle rigori ale 
disciplinei militare, este tocmai marele drum în viaţă, dincolo de limitarea îngustă 
a eului, drum care nu se deschide decît pentru cei care au renunţat la preocupări 
şi calcule meschine. O astfel de fericire nu se poate realiza decît pe planul comu- 
niunii spirituale si practice cu oamenii: Platonov luptă să cîştige un om si întreg 
echipajul pentru viata adevărată, îşi smulge prietenul din copilăria lui tirzie, ji 
împrumută maturitatea sa, pentru a-l putea lua cu el la drum. 


Criteriul disciplinei si al armoniei individ-societate este, probabil, unul din 
factorii care l-au determinat pe Stein să aleagă tocmai marina militară si legile 
ei ca fond concret al dezbaterii. Noul se desenează puternic, proiectat pe fondul 
vechiului — contradictia între esențe si aparente devine evidentă. Pe Ceasovnikov, 
ideea progresului tehnic şi perspectiva dezarmării îl sperie, pentru că socotește 
că îi ameninţă viitorul, îi anihilează profesiunea. Platonov rămîne însă calm la 
postul său, atît timp cît „revoluţia nu a sunat demobilizarea“. Este sigur că dacă 
mîine ar veni ceasul păcii definitive, el ar găsi fără greş alt loc în care talentul, 
inițiativa, încrederea lui în om să fie tot atît de necesare. Există un eroism al 
luptătorilor din ariergardă, nu mai puţin înalt decît acela al pionieratului : Platonov 
stă neclintit la postul său, „atît timp cît va mai fi nevoie“ — desi e conștient ca 
armata şi milităria vor pieri atunci cînd primejdia războiului va fi îndepărtată 
din viata omenirii, desi isi dă seama că viitorul aparţine altor profesii. 


+++ 


Uneori, mijloacele dramaturgice ale lui Stein rămîn în urma ideilor. Replici 
lipsite de finețe (cîteva glume, mai ales), fragmente-balast, care nu dezvoltă nici 
acțiunea exterioară, nici conflictul psihologic, detalii de prisos, indicații pretentioase 
de decor — toate acestea, executate ad litteram, ar putea prilejui un spectacol 
greoi, väduvit de suplefe în exprimarea ideilor. Montarea de la Teatrul Tineretului, 
semnată de D. D. Neleanu, are, înainte de orice, această calitate : orientată ferm 
spre dezbaterea de idei, elimină curajos amănuntele care ar putea să märunfeascä 
problematica. 

O asemenea tratare a îngăduit-o, în primul rînd, decorul lui Toni Gheorghiu. 
Cele opt platforme metalice, cu linii uşor curbate, care urcă la diferite niveluri, 
spre cea de-a noua platformă — „puntea de comandă“ —, sugerează îndeajuns de 
credibil prezența torpilorului în furtună, cînd sînt dominate de goana norilor 
proiectati pe înaltul fundal ; tot ele pot căpăta, prin contrapunere cu fundalul neutru 
sau intens colorat în albastru, semnificația unui loc convenţional de joc, foarte 
prielnic mizanscenelor expresive. S-ar putea obiecta: bine, foarte multe scene 
ale piesei pot fi strămutate mintal pe un vas ipotetic (balul de la Peterhof, discu- 
tiile dintre ofiţeri, întîlnirea cu amiralul), dar ce se întîmplă cu scenele de la 
Platonov de-acasă, sau cu petrecerea de la kilometrul opt în această ambiantá ? 
Obiectia nu are temei însă, căci decorul nu pretinde să infätiseze vasul, ci îl 
sugerează numai ; el nu descrie si nu reprezintă medii reale de viata, ci este 
metaforă, simbol materializat în arhitectonica, luminile și culorile scenei. Probabil 
că însuși titlul i-a inspirat scenografului ideea : aşa cum „oceanul“ înseamnă viata, 
adică tot ce se petrece în piesă, vasul evident imaginar, evident convențional, 
conceput de Toni Gheorghiu, este mai curînd o alegorie — corabia existenţei 
tuturor eroilor, dimensiunea majoră a frămîntărilor lor lăuntrice. Prezenţa marilor 
trepte metalice dă aproape tuturor scenelor o rezonanţă nouă, reamintind, ca un 
leit-motiv murmurat în surdină, imaginea luptei cu stihiile. 


La rîndul ei, viziunea regizorală a lui Neleanu simplifică si adinceste, în 
concordanță cu particularitátile decorului. Stilul uşor cinematografic al montárii 
— treceri de la un loc al acţiunii la altul, marcate numai prin schimbări de lumină, 
odată cu întoarcerea privirilor unui personaj, cortine de întuneric (fondu-uri), 
decuparea unor personaje sau grupuri prin fascicule de raze (planuri apropiate 
şi gros-planuri) — transcrie tendinţa regizorului de a accentua nu spectaculosul 
exterior al conflictului, ci dezvăluirea stărilor sufletești, sondajul constiintelor, 
contactul nemijlocit între gîndurile şi sentimentele personajelor si public. Piesa 
este interpretată mai mult ca poem dramatic decît ca dramă. Punctele culminante 
devin tocmai lungile monologuri si discuţiile întinse care, într-o montare dominată 
de realismul strict al amänuntelor, ar putea să intre in contrast cu ambianța 
naturalistă si sá pară nemotivate, neveridic de lungi. Scene-virf, dintre cele mai 
greu de rezolvat regizoral, capătă relief, rezonanţe poetice înalte. În drumul de 
întoarcere de la kilometrul opt, cei doi prieteni străbat în diagonală scena, de la 
platforma de sus, din fund, pînă în avanscenă, apoi se despart şi, fiecare la un 
arlechin, prinşi într-un gros-plan de lumină, îşi deapänä gîndurile într-un emotionant 
dialog interior. Schimbul de fraze dintre cei doi amirali despre ocean devine 
credibil şi viu, rostit de la înălțimea planurilor metalice de sus şi scăldat în 
albastrul intens al fundalului. 


O scenă care cîștigă foarte mult, în această viziune, este aceea de la kilome- 
trul opt. Eliberată de trivialitatea unor cîntece de un prost gust deloc transfigurat 
artistic, purificată de banalitatea revoltătoare a jocului cu sticla şi cu săruturi, 
cufundată într-un semiintuneric complice, in care abia se disting contururile 
personajelor, foarte frumos organizată spaţial în volumul scenei, petrecerea sordidă 
cucerește dimensiunile unei imagini generalizatoare — perspectivă dispretuitoare 
si, în același timp, deznădăjduită asupra nimicniciilor fericirii filistine, care distrug 
dinăuntru substanța umană a celor care le caută. 

Construit astfel, spectacolul izbuteşte să echilibreze compoziţia cam prea 
neregulată a piesei, în care lungi scene dramatice alternează cu monologuri — şi 
ele foarte lungi — așezate alături de scurte scene informative; fluiditatea 
succesiunii cinematografice a unor momente decupate scurt, citeodatá chiar prin 
împărţirea in mai multe secvenţe a scenelor si monologurilor, unifică si armo- 
nizează întregul. Astfel, se valorifică şi unele momente secundare, care, la lectură 
sau în montarea de la Sibiu, au părut puţin străine de acţiunea principală: 
monologul Leolei, jalnică profesiune de credință a unei filistine inconștiente, sau 
scrisoarea matrozului, meditaţie plină de bun-simt şi omenie. 

Dinamica luminilor realizată de Titi Constantinescu, liniile elegante ale 
costumelor si evoluţia lor cromatică, de la albul cu reflexe albăstrui si argintii 
din preludiu, pînă la verdele închis şi violetul de otravă al scenei de la kilometrul 
opt (Adriana Leonescu si I. Mitrici) întregesc viziunea plastică, la rîndul ei 
întregită printr-o ilustrație muzicală ce îşi ia sarcina nu numai de a traduce toate 
zgomotele furtunii, dar şi de a comenta ideile şi stările sufleteşti ale eroilor 
(Timuş Alexandrescu). 


ER. See 


Dacă eroul central al piesei este Platonov, în spectacol eroina devine Aneciku, 
adică Leopoldina Bálánutá. La ce „temperatură“ afectivă intră această actriţă in 
scenă ! Ce bogată încărcătură de emoţii şi ginduri aduce ea in lumina reflec- 
toarelor ! La început de tablou, un fascicul îngust de raze decupează chipul ei 
din întuneric. Actriţa stă, cufundată în gînduri, cu fata întoarsă spre sală, si 
numai expresia ei adînc concentrată e deajuns pentru a captiva instantaneu atenţia 
publicului. Nemişcarea aceasta este dramatică: simţi, în tăcerea femeii, gînduri, 
nelinişti, o încordare care atinge suferinţa. Întreaga scenă cu Platonov (actul II) 
este jucată la cel mai înalt grad de tensiune: pälävrägeala despre copii, albine, 
pojar este evident un mijloc prin care Anecika se stráduieste să umple insupor- 
tabila tăcere a soțului. Leopoldina Bálánutá se luptă pentru a afla ce se petrece 
în mintea bărbatului ei, aşa cum s-ar främinta pentru o cauză de care ar atirna 
viata sau moartea. Zbuciumul e condensat în regiunile ascunse ale sensibilităţii: 
tînăra soţie se stapineste si numai unele intonatii brusc deznädäjduite destäinuiesc 
dureroasa ei främintare. 

Aici se poate intr-adevär vorbi de simt dramatic, de autenticä sensibilitate 
scenică. Actrița nu se mulţumeşte să rostească doar o replică; ea se află mereu 
în conflict, în acţiune, caută să afle, sau respinge, sau aprobă, sau neagă — reactio- 
nează cu toată ființa ei la ceea ce se petrece în jur. Nimic nu este ilustrat 
simplist, doar pentru a informa spectatorul: totul se dezvăluie treptat, prin 
caleidoscopul unor conflicte şi acţiuni lăuntrice neîntrerupte. O demnitate de 
om care îşi cunoaște prețul si ştie sá se apere cu fruntea sus; o naivitate copi- 
lăroasă, fermecătoare prin stîngăcia uşor ridicolá; o neliniște vibrantä de mare 
îndrăgostită ; o simplitate de femeie „de rînd“, adeseori violentă si autoritară, 
dar niciodată grosolană — aceasta este Anecika, uluitor de frumoasă, pe care 
o creează sub ochii nostri Leopoldina Bălănuţă. 

Alegerea lui Gh. Ionescu-Gion pentru rolul lui Platonov şi-a confirmat în 
spectacol justetea. Lui i se datoreşte o foarte clară expunere a ideilor, el: este 
cel care asigură în bună măsură tonul elevat al dezbaterii. Asta nu înseamnă că, 
făcînd un salt de 180 de grade în tipologia personajelor interpretate, Gion nu-şi 
mai poate desävirsi interpretarea. El ar trebui să se elibereze mai mult de crispärile 
pe care le datorește seriei de roluri mefistofelice interpretate : Platonov este un 
om „simplu“, un ostaș, bărbat al acţiunii, deloc sofisticat, desi adînc în gindire; 
Platonov nu poate sá declame, el vorbeşte din inimă, asa cum actorul a izbutit 
pe deplin în monologul interior de pe drumul de întoarcere de la kilometrul opt. 
Si alte nuantäri, precizări ale stărilor afective, proprii anumitor scene, ar îmbogăți 
evoluția personajului. Un exemplu: cearta cu Ceasovnikov. Aici, partitura lui 
Platonov este foarte întinsă şi Gion o parcurge cu bine, modelind frumos, limpede, 
tezele eroului. Dar si această scenă ar cîştiga în expresivitate, dacă, gindind la 
ceea ce Tovstonogov numeşte „natura sentimentelor“, actorul ar da mai multă 
atenție cîtorva date psihologice ale momentului. De obicei, Platonov este tăcut: 
sint scene în care el nu rostește nici un cuvînt, există un subiect despre care 
nu vorbeşte niciodată decît în gînd (Masa). Desigur, în alte scene (de pildă, în 
cea cu Zub) el devine volubil, dar numai pentru a impune ceea ce socotește el 
că este drept. Nu este un taciturn, dar este un stäpinit, un ostaș disciplinat, 
chiar şi în momentele de intimitate, un om care nu-și îngăduie niciodată să se 
joace cu vorbele. De aceea, potopul de cuvinte prin care el încearcă să-l ajute 
pe Ceasovnikov este un moment neobişnuit, excepțional, în comportarea eroului. 
Scena ar putea căpăta o febrilitate aparte, care să motiveze această descätusare 
din tăcere prin dorința pätimasä de a clarifica si a curma zbuciumul prietenului 
său. Platonov este unul dintre acei mari pasionaţi care, din pricina densităţii 
fiecărei trăiri, par reci, distanti, „ingimfati“. La pasiunea arzindá din sufletul 
eroului, la dragostea lui pentru oameni, bărbătească şi nerostită, ar mai trebui 
să mediteze actorul, cu atit mai mult cu cît spectatorul trebuie să îndrăgească 
acest personaj, nu să-l aprobe doar. 

Ceilalți doi prieteni sînt Stamate Popescu (Ceasovnikov) și Constantin Codrescu 
(Kuklin). Primul a dezvoltat främintarea personajului pe linia, mai ules, a unor 
cuceritoare exuberante juvenile, convingindu-ne într-adevăr că este năbădăiosul 
si rasfatatul băiat al tatii. Al doilea şi-a construit cu extremă discreție personajul, 
evitind orice stridentá si ferindu-se să-l acuze direct. El se apropie mult de stilul 
simplu, expresiv si interiorizat al Leopoldinei Bálánutá. Excelentă a fost Jana 
Gorea in rolul episodic al Leolei: o expresie a vulgaritäfii, care nu coboară 
niciodată pînă la faptul neartistic, o prostie ingenuă care se demască tot timpul, 

o inconstientä suverană, o frenetică agitaţie în căutarea meschinului bine mic-burghez, 
toate acestea trăite cu atîta dăruire si exteriorizare, cu atita sinceritate, încît 
personajul capătă semnificaţia unei imagini generalizatoare a vieţii inutile. 

Un singur rol este în întregime greşit, si în concepţie si în interpretare : Masa. 
Coborit pînă la o senzualitate ieftin-provocatoare, personajul a fost minimalizat 
şi problematica lui anihilată. Această femeie, cum am spus, nu este lipsită de 
puterea de a iubi, iar vulgaritatea interpretării nu justifică defel pasiunea lui 
Platonov. O astfel de eroină nu se poate despărți rizind de omul pe care-l iubește 
si nu poate reveni la el cu atîta seninătate, parcă nicicind nu ar fi suferit, cum 
face Doina Tutescu. 

Supără si neutralitatea unor momente care sînt regizoral inexpresive, fie că, 
superficial interpretate, rămîn la stadiul afirmării nude a ideilor, neinsotite de 
emoție. fie că, uneori, decorul, iluminat uniform, îşi pierde orice semnificaţie 
expresivă, arătîndu-ni-se ca o schelă metalică inexplicabilă. În scenele „de furtună“, 
cei patru interpreţi strigă, pentru a acoperi tumultul, dar strigătele lor sînt simple 
eforturi fizice, lipsite de vibrația tensiunii lăuntrice, şi de aceea nu emotioneaza. 
Citeva roluri episodice sint expediate în pripă — fără contur: dacă Jana Gorea, 
Ion Manta şi C. Cristel aduc în scenă existente individuale si stări de spirit prin 
care se întrezărește mersul ideii, Jean Lorin (Svietlicinii) şi A. Codarcea (Tuman) 
se înfăţişează ca simpli pioni mecanici. În sfîrşit, în unele momente — în scena 
balului, de pildă — ochiul spectatorului poate observa că nu toţi actorii se mișcă 
ușor pe planurile înclinate ale decorului, că deplasările lor sînt uneori şovăielnice : 
trupa nu are antrenamentul necesar pentru a evolua nestingherit într-un decor 
atît de complicat. Mai sînt şi alte neglijente de joc supărătoare : vorbirea actorilor 
devine din cînd în cînd neinteligibilă, iar ţinuta lor, cu prea puţine excepţii, este 
excesiv de liberă si de relaxată pentru niște ofițeri de marină. 

Dacă spectacolul ar fi fost tradiţional, „ortodox“, diferenţele de calitate ar 
fi fost mai puţin supărătoare : fiind însă minuţios elaborat prin prisma unei gindiri 
voit convenţionale, „golurile“ de expresivitate dau senzaţia de artificial, dezvăluind 
spectatorilor schema intentiilor, „calculele“ creatorilor spectacolului. Iată de ce 
spectacolul de la Sibiu, deşi mai putin adînc în analizarea sensurilor piesei si 
mai putin bine jucat (cu excepţia rolului lui Ceasovnikov, vibrant interpretat 
de Ion Bessoiu), părea mai simplu, mai spontan, mai accesibil, acolo insesi 
exigenţele ce decurgeau din concepţia regizorală fiind mai mici. 

La Teatrul Tineretului este evident efortul de a realiza montări curajoase, 
contemporane, dar această strădanie poate căpăta împlinire numai dacă toţi actorii 
o împărtăşesc. Regizorul D. D. Neleanu, care este şi director, ar trebui să urmă- 
rească mai consecvent dezvoltarea armonioasă a ansamblului. În acest sens se pot 
aduce obiecţii și distribuţiei spectacolului Oceanul : de pildă, Leopoldina Bälänutä, 
care o joacă atît de bine pe Anecika, nu face decît să continue în acest rol seria 
unor tipuri care i-au devenit familiare. Pentru evoluţia ei profesională este absolut 
necesar să încerce si alte roluri, deosebite fundamental de suita eroinelor „pure“ ; 
n-ar fi interesant, de exemplu, ca ea să dubleze rolul Maşei, atit pentru a găsi 
„linia“ personajului, cît și pentru a îmbogăţi experienţa actriţei ? 

Spectacolul de idei, modern în structura sa, are exigente mari față de fiecare 
din componentele artei scenice : Teatrul Tineretului manifestă certe tendinţe con- 
temporane în repertoriu, are o scenografie categoric originală, îndrăzneață — în 
cel mai bun înţeles al cuvîntului, dispune de o excelentă echipă tehnică si de 
regizori, care caută formule expresive directe si emotionante. Pentru a-şi putea 
cuceri un stil personal, a nu luneca spre manierismele spectaculare, regizorii teatru- 
lui trebuie să lupte însă pentru o egalizare a interpretărilor la nivelul lor superior. 


Ana Maria Narti 


www.cimec.ro 


